|  |  |
| --- | --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** | |
| Tema na koju je provedeno savjetovanje:  **Koncepcijsko rješenje uređenja obalnog pojasa Brodarica** | |
| Vrijeme trajanja savjetovanja: **16. studenoga – 21. prosinca 2020. g.** | |
| Cilj i glavne teme savjetovanja | Osnovni cilj savjetovanja bio je dobivanje povratnih informacija od zainteresirane javnosti o Koncepcijskom rješenju uređenja obalnog pojasa Brodarica. |

|  |  |  |  |  |
| --- | --- | --- | --- | --- |
| Redni broj | Naziv dionika (pojedinac, organizacija, institucija) | Stavka na koju se odnosi primjedba/  prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga |
| 1. | Ivana Bergam |  | * Kapacitet luke Ribica i luke Južna uvala, * Primjedba na veličinu projekta i količinu betonizacije te neodređenost cijena u projektu, * opis otoka Krapnja | Ne prihvaća se  -i danas u navedenom prostoru postoje brodice lokalnog stanovništva, parkirani automobili i kupališne površine, ali bez reda u prostoru i bez mogućnosti osiguranja sigurnosti svih korisnika prostora  -ovim rješenjem postiže se organizacija prostora s točnim razgraničenjem namjena kako bi se mogle uređivati luke za privez brodica domicilnog stanovništva, uredni parking prostori kao i plaže  -prostor ima svoja ograničenja, nije moguće povećati broj vezova i istovremeno smanjiti kapacitet kopnenog dijela obuhvata |
| 2. | Josip i Kristina Curavić |  | * prenamjena k.č. 3027/3, k.o. Donje Polje iz Z1 u Mt | Ne prihvaća se  -nije predmet ovog koncepcijskog rješenja, već Izmjena i dopuna predmetnog urbanističkog plana |
| 3. | Milan Banovac |  | * primjedba na koncepcijsko rješenje lučice Južna uvala | Prihvaća se  -u daljnjoj razradi projekte dokumentacije razmotrit će se ukidanje parking mjesta uz česticu na kojoj je ugostiteljski objekt |
| 4. | Vesna Zrno |  | * primjedba na cjelokupni koncept plana, a posebno radi devastacije flore i faune te morskog dna i čistoće more | Ne prihvaća se  -naselje Brodarica ne počiva samo na turizmu već i na drugim djelatnostima te je nužno omogućiti svim stanovnicima uvjete za rad i stanovanje  -na temelju ovog koncepcijskog rješenja izradit će se izmjene i dopune predmetnog plana, a nakon toga idejni projekt koji će proći postupak procjene utjecaja zahvata na okoliš |
| 5. | Mirko Gović |  | * ne podržava dvosmjernu ulicu na priobalnom pojasu, nego predlaže da bude jednosmjerna | Ne prihvaća se  -predloženo prometno rješenje uzelo je u obzir prostorne mogućnosti već izgrađenog naselja kao i potrebe koje su sve veće kao rezultat intezivne izgradnje kako stambenih tako i turističkih i ugostiteljskih objekata  - povećanje standarda prometnih rješenja donosi novu kvalitetu za sve korisnike prostora |
| 6. | Ivana Bolanča Španja |  | * kontinuitet biciklističkih i pješačkih staza, * odvojiti vozne trake i parking mjesta od šetnice i biciklističkih staza * proširenje nasipanja obale u dovoljnoj mjeri da se osigura dupla kolna traka, paralelno parkiranje, zeleni pojas, šetnica, biciklistička staza i plaža sa pojedinim reprezentativnim postojećim mulićima * osigurati parking mjesta i proširenje štekata između pizzerije Delfin i caffe bara Vagabundo * isključiti stanovanje iz kontaktnih i novoformiranih zona obuhvata projekta * pretjerana betonizacija obzirom na potrebe mikrolokacije Zlatna ribica * preispitivanje potrebe izgradnje nogostupa | Ne prihvaća se  -u predstavljenom koncepcijskom rješenju planirana je pješačka i biciklistička mreža, ali kako postoje značajna ograničenja u postojećoj gradnji, rješenje se ponudilo na kompromisan način  -planirano je povećanje prometnih standarda gdje god je bilo moguće s obzirom na zatečeno stanje  -stanovanje nije tema ovog rješenja  -područje Južne uvale ima značajne namjene za naselje Brodarica kao što su brodska veza s Krapnjem, javni prijevoz autobusima, značajni kapaciteti u ugostiteljstvu i turizmu, Dom zdravlja, trgovački centar i to su razlozi za veće dimenzioniranje obalnog pojasa na jugu obuhvata  -nogostupi uz građevne čestice stambene namjene su minimalni standard |
| 7. | Damir Tudić |  | * javni prostor koji se proteže zapadno od sadašnjeg pristana broda za Krapanj pa načelno do pozicije uvale ispred restorana Zlatna Ribica, zadržati kao kupališnu površinu, a ne pretvarati u rivu dužine cca 120 m, na kojoj bi bio moguć prihvat izletničkih brodova | -kupališna površina koja je izgubljena na ovoj lokaciji nadoknađena je u neposrednoj blizini  -omogućavanje prihvata izletničkih brodova je u skladu sa zahtjevima lokalnog stanovništva radi povećanja prometa u ugostiteljstvu |
| 8. | Mario Zrno |  | * Primjedba na smanjenje kupališnih površina, izgradnju parking mjesta uz more i izgradnju novih stajališta za brodove * devastacija morskog dna, morske flore i faune, a živi se od turizma | Ne prihvaća se  -i danas u navedenom prostoru postoje brodice lokalnog stanovništva, parkirani automobili i kupališne površine, ali bez reda u prostoru i bez mogućnosti osiguranja sigurnosti svih korisnika prostora  -ovim rješenjem postiže se organizacija prostora s točnim razgraničenjem namjena kako bi se mogle uređivati luke za privez brodica domicilnog stanovništva, uredni parking prostori kao i plaže  -ova organizacija predstavlja povećanje za cca 40% plažnog prostora  -ne žive svi stanovnici Brodarice od turizma, i oni traže uređenu obalu za svoje potrebe (brodice i sl.)  --na temelju ovog koncepcijskog rješenja izradit će se izmjene i dopune predmetnog plana, a nakon toga idejni projekt koji će proći postupak procjene utjecaja zahvata na okoliš |
| 9. | Anamarija Curavić |  | * navodna neusklađenost sa Pomorskim zakonikom * prezentacija samo odabranim skupinama * nasipavanje obalnog pojasa koji je u ZOP-u * prenamjena dvotračne prometnice u šetnicu * ekološki i marikulturni utjecaj prometnice i predviđenih luka na postojeću faunu i floru, * predstavljanje Brodarice kao urbane sredine, a ona je ruralno naselje * objavljeno je koncepcijsko rješenje od cca 550 vezova u lukama bez kvalitetne studije o utjecaju na ekosustav | Ne prihvaća se  -koncepcijsko rješenje nije neusklađeno s Pomorskim zakonikom  -u izradi se komuniciralo s predstavnicima MO Brodarica i lokalnim stanovništvom, a za javnost služi ovo savjetovanje  -na temelju ovog koncepcijskog rješenja izradit će se izmjene i dopune predmetnog plana, a nakon toga idejni projekt koji će proći postupak procjene utjecaja zahvata na okoliš |
| 10. | Ivan Curavić, Mile Curavić, Anamarija Curavić, Stipe Belak, Vedrana Belak, Branko Gović, Marija Martinović, Edi Martinović, Minja Martinović, Karlo Računica, Dominik Bujas, Zlata Belak, Ante Gović, Ante Tudić, Damir Tudić, Željka Tudić, Toni Tudić, svi zastupani po Katji Šestić, odvjetnici iz Splita |  | * napravljeno koncepcijsko rješenje bez sudjelovanja mještana, bez sudjelovanja stručnih osoba u vezi analize kakvoće života, te bez provođenja studije o utjecaju projekta na okoliš i more * nije provedena javna rasprava i projekt nije oglašen na adekvatan način * neslaganje s prometnim rješenjem jer mještani nemaju ekonomske koristi od budućeg rješenja, nego samo štetu * nasipavanje mora minimalno 20-30m što je neprihvatljivo za ekološki sustav * nije se poštovala Uredba o uređenju i zaštiti obalnog područja mora, jer je cijelo koncepcijsko rješenje protivno navedenoj Uredbi | Ne prihvaća se  -koncepcijsko rješenje je stavljeno na javno savjetovanje  -turizam nije jedina djelatnost kojom se bave stanovnici naselja Brodarica  -brkaju se pojmovi koncepcijskog rješenja, javnog savjetovanja, prostornih planova i javnih rasprava  -ovo nije projekt već koncepcijsko rješenje  -na temelju ovog koncepcijskog rješenja izradit će se izmjene i dopune predmetnog plana, a nakon toga idejni projekt koji će proći postupak procjene utjecaja zahvata na okoliš  -uredba koja se spominje nije na snazi od 2007.g |
| 11. | Silvija Lalić |  | * Primjedba na stajališta za brod, parking mjesta za aute uz more gdje je sada plaža i šetalište. * Smatra da će se zagaditi more i uništiti morska flora i fauna te da će se smanjiti površina plaže | Ne prihvaća se  -i danas u navedenom prostoru postoje brodice lokalnog stanovništva, parkirani automobili i kupališne površine, ali bez reda u prostoru i bez mogućnosti osiguranja sigurnosti svih korisnika prostora  -ovim rješenjem postiže se organizacija prostora s točnim razgraničenjem namjena kako bi se mogle uređivati luke za privez brodica domicilnog stanovništva, uredni parking prostori kao i plaže  -ova organizacija predstavlja povećanje za cca 40% plažnog prostora  -ne žive svi stanovnici Brodarice od turizma, i oni traže uređenu obalu za svoje potrebe (brodice i sl.)  --na temelju ovog koncepcijskog rješenja izradit će se izmjene i dopune predmetnog plana, a nakon toga idejni projekt koji će proći postupak procjene utjecaja zahvata na okoliš |
| 12. | Luka Milutin |  | * Neki toponimi su krivo navedeni * Primjedba/ Pitanje u vezi statusa vlasnika brodova na privezištu | Ne prihvaća se  Status korisnika prostora javnog/pomorskog dobra nije predmet ovog koncepcijskog rješenja |
| 13. | Branko Gović |  | * Smatra da bi cijelom dužinom obalnog pojasa trebalo napraviti pješački kolnik, a da ulica Obala Gaj trebala ostati prometnica * Smatra da nedostaje parking mjesta i da bi mjesta koja su po planu predviđena za okretišta trebala biti parkirališta * da bi se dobio dodatni prostor za parking treba nasuti obalni pojas * Smatra da bi Ulica Obala Gaj od istočnog ulaza sa magistrale pa do ulice Obala Maratuša, zbog svoje širine trebala biti jednosmjerna ulica | Ne prihvaća se  -sve navedeno je sadržano u koncepcijskom rješenju nakon što su analizirane sve prostorne mogućnosti povećanja standarda i što manjeg zadiranja u prirodne karakteristike obale  -povećanje standarda prometnih rješenja donosi novu kvalitetu za sve korisnike prostora |
| 14. | Ante Gović |  | * Želi da se ostave mulovi na Obali Gaj * Želi nogostup uzduž obalne crte i ceste * Želi da se kvalitetno provede javna rasprava i naprave sve studije i analize prije dramatičnog zadiranja u prostor i najvrjedniji resurs, crta obale, more, plaže i prateća infrastruktura | Ne prihvaća se  -za ovo rješenje izrađene su slijedeće podloge:  Geodetski situacijski nacrt, hidrografska izmjera stvarnog stanja, elaborat vjetrovalne klime za postojeće stanje, službeni mjerni podaci o smjeru, brzini i trajanju vjetra te analiza maksimalne brzine vjetra  --na temelju ovog koncepcijskog rješenja izradit će se izmjene i dopune predmetnog plana, a nakon toga idejni projekt koji će proći postupak procjene utjecaja zahvata na okoliš  -koncepcijsko rješenje je stavljeno na javno savjetovanje  -ovo rješenje izrađeno je sa svrhom osiguranja većeg reda u prostoru kako u korištenju kopna tako i dijela akvatorija koji se proteže uz obalu naselja |
| 15. | Edita Duffner |  | * Protivi se nasipanju mora i gradnji Lučice u uvali Maratuša koju predlaže mjesna zajednica Brodarice | Ne prihvaća se  -i danas u navedenom prostoru postoje brodice lokalnog stanovništva, parkirani automobili i kupališne površine, ali bez reda u prostoru i bez mogućnosti osiguranja sigurnosti svih korisnika prostora  -ovim rješenjem postiže se organizacija prostora s točnim razgraničenjem namjena kako bi se mogle uređivati luke za privez brodica domicilnog stanovništva, uredni parking prostori kao i plaže  -ova organizacija predstavlja povećanje za cca 40% plažnog prostora  -za ovo rješenje izrađene su slijedeće podloge:  Geodetski situacijski nacrt, hidrografska izmjera stvarnog stanja, elaborat vjetrovalne klime za postojeće stanje, službeni mjerni podaci o smjeru, brzini i trajanju vjetra te analiza maksimalne brzine vjetra |
| 16. | Brodoservis Tanfara |  | * Predlaže da mu se odobri koncesija na postojeću dizalicu u uvali Maratuša u kojoj obavlja djelatnost brodoservisa * Ima primjedbu na mjesto gdje je po planu postavljena dizalica * vanjska linija lukobrana po nacrtu je betonski zid da se dobije više ljetnih vezova s vanjske strane, a to je zbog valova nemoguće i zimi će uzrokovati prelijevanje valova | Ne prihvaća se  -postupak izdavanja koncesije nije predmet ovog koncepcijskog rješenja  -za ovo rješenje izrađene su slijedeće podloge:  Geodetski situacijski nacrt, hidrografska izmjera stvarnog stanja, elaborat vjetrovalne klime za postojeće stanje, službeni mjerni podaci o smjeru, brzini i trajanju vjetra te analiza maksimalne brzine vjetra |
| 17. | Klara Čače |  | * Predlaže da se napravi mini ribarnica i učionica za djecu uz more na otvorenom | Ne prihvaća se  -izgradnja ribarnice i učionica za djecu nije predmet ovog koncepcijskog rješenja |
| 18. | Ante Bačić |  | * Predlaže da se očuvaju stare gruje, po mogućnosti i obnove i na neki način istaknu, jer smatra da su turistički atraktivne i da ne zaslužuju biti uklonjene. | Ne prihvaća se  -turističke atrakcije i sl. nisu predmet ovog koncepcijskog rješenja |

Grad Šibenik proveo je javno savjetovanje sa zainteresiranom javnošću o Koncepcijskom rješenju uređenja obalnog pojasa Brodarica.

Sukladno odredbama članka 11. stavka 4. Zakona o pravu na pristup informacijama („Narodne novine“, broj 25/2013 i 85/2015), Grad Šibenik izradio je ovo Izvješće o savjetovanju s javnošću i objavit će ga na svojoj internetskoj stranici.

**Pročelnica**

**Upravnog odjela za prostorno planiranje i zaštitu okoliša**

**Madlena Roša Dulibić**